**CONSENTIMENT INFORMAT PER A ADULTS**[[1]](#footnote-1)

**(*Títol del projecte*)**

*(Organisme finançador o finalitat, p. e. Pla Nacional PSI2017-82550-R, treball de fi de màster, etc.)*

**Nom i cognoms del participant: \_\_\_\_\_\_\_\_\_\_\_\_\_\_\_**

*(Nota: només en cas de necessitat per complir els objectius de l’estudi, s’hi poden afegir també el DNI, adreça postal, telèfon o adreça electrònica).*

**Objectiu de l'estudi:** *explicau aquí els objectius generals i específics de l’estudi amb un llenguatge entenedor per al participant. A continuació, detallau en què consistirà la participació en l’estudi. Si hi ha més d’una sessió programada, especificau-ho. Incloeu-hi el número de telèfon i l’adreça electrònica (docents UIB) perquè els participants puguin contactar amb els responsables per resoldre dubtes*.

**Responsable i correu electrònic de contacte:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(detallau, només si escau, el nom d’altres investigadors col·laboradors, del grup de recerca, etc.)*

**Riscs i beneficis del projecte:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(detallau els possibles riscs que pugui tenir la participació en el projecte i els possibles beneficis, i també si es rebrà remuneració econòmica i la quantitat).*

**Enregistrament i ús de testimonis** (*si escau* —*completau o modificau text segons el cas*): estic d’acord que s’enregistri (per mitjà d’àudio o de vídeo) l’entrevista amb objectius de recerca, i autoritz que es facin citacions literals de les meves intervencions, tot respectant les condicions de confidencialitat establertes en aquest consentiment. També autoritz l’ús de les meves intervencions enregistrades per a finalitats de divulgació científica, sempre que s’articulin mecanismes per preservar-ne la confidencialitat.

**COMPRENC QUE:** la meva participació és voluntària al principi i mentre duri l'estudi, de manera que puc retirar-me’n en qualsevol moment i sense haver de donar explicacions. A més, som conscient que es garanteix la confidencialitat de les meves dades en aquests termes: (1) aquestes dades seran tractades respectant-ne la confidencialitat i d’acord amb la normativa de protecció de dades vigent; (2) sobre aquestes dades, m'assisteixen tots els drets legals que es detallen i especifiquen al peu de pàgina d'aquest consentiment; (3) aquestes dades únicament les utilitzarà l'equip responsable per a finalitats científiques i mai no seran cedides a tercers, excepte per obligació legal; a més, es conservaran durant **x** anys a partir de la signatura d'aquest consentiment; i (4) la legitimació del projecte es basa en la recollida de dades per consentiment informat (art. 6.1a del Reglament general de protecció de dades, RGDP), i el tractament de les dades, tal com s'ha exposat, és l'única manera de complir els objectius del projecte de recerca (art. 6.1.e de l’RGPD).

**DECLAR QUE:** he llegit la part informativa de l'estudi inclosa a la part superior d’aquest document i n’he estat prou informat. A més, he pogut fer preguntes sobre els objectius i la metodologia aplicada en el projecte. Per tant:

**1.** Atorg el consentiment de manera voluntària i sé que som lliure de retirar-me de l'estudi en qualsevol moment, per qualsevol raó, sense donar explicacions ni exposar-ne els motius. i sense cap tipus de repercussió negativa per a mi.

**2.** Finalment, estic d’acord a participar en el projecte i he rebut una còpia d’aquest consentiment.

Data (dd/mm/aaaa): \_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| El participant | L’investigador responsable |
|  |  |

«En compliment del que disposa la Llei orgànica 3/2018, de 5 de desembre, de protecció de dades personals i garantia dels drets digitals, us informam que les dades recollides seran incloses en un o més fitxers gestionats per la UIB en el registre de l’activitat de tractament habilitat a l’efecte, la finalitat dels quals és poder realitzar la investigació en curs. Les dades sol·licitades són necessàries per acomplir la finalitat esmentada i, per tant, el fet de no obtenir-les impedeix d’aconseguir-la.

»La UIB és la responsable del tractament de les dades i, com a tal, us garanteix els drets d'accés, rectificació, oposició, supressió, portabilitat, limitació del tractament i de no ser objecte de decisions individuals automatitzades pel que fa a les dades facilitades i tractades. Per exercir els drets indicats us heu d'adreçar per escrit a: Universitat de les Illes Balears, Secretaria General, a l'atenció de la delegada de protecció de dades, cra. de Valldemossa, km 7.5, 07122 Palma (Illes Balears), o a l'adreça de correu electrònic <dpo@uib.es>. També teniu el dret a reclamar davant l'autoritat de control a: <<https://www.aepd.es>>. De la mateixa manera, la UIB es compromet a respectar la confidencialitat de les vostres dades i a utilitzar-les d'acord amb la finalitat per a la qual varen ser recollides».

Totes les denominacions d’òrgans de govern, representació, càrrecs, funcions i membres de la comunitat universitària, com qualssevol que en aquest procediment apareguin en gènere masculí o femení, s’han d’entendre referides indistintament al gènere masculí o femení, segons el sexe del titular de qui es tracti.

1. El CER us presenta un document de treball. Aquest model s’haurà d’adaptar a les especificitats del vostre estudi. **Suprimiu-ne tots els camps que no necessiteu.** [↑](#footnote-ref-1)